เพิ่งได้มากินร้านขนมของฮิโระเป็นครั้งแรก จริงๆ เหมือนเค้าจะดังตัว fluffy pancake แต่วันนี้เรามาลอง pizza ก่อนค่ะ วิธีการสั่งต้องไปสั่งที่ counter โดยจำเลขโต๊ะไปบอกเค้านะคะ

– Nutella Marshmallow Pizza (ขนาด Medium ฿275) มาเป็นพิซซ่าแป้งบาง ทาช็อคโกแลตนูเทลล่ามาให้อย่างเยอะ โปะด้วยมาร์ชเมลโล่นุ่มๆ โรยถั่วกับราดช็อคโกแลตอีกที 
รสชาติคือดีเลยนะ ตัวแป้งอร่อย ทำให้คิดว่าถ้าสั่งเป็นพิซซ่าของคาวน่าจะอร่อยแน่ๆ มาร์ชแมลโล่ก็นิ่มกำลังดี ไม่เหลวไป ด้วยความที่เค้าราดนูเทลล่ามาเยอะสะใจ ทำให้กินไปตอนแรกๆ จะนัวๆ อร่อยมาก แต่กินไปเรื่อยๆ เราว่ามันก็แอบหวานไป แถมขนาด M นี่คือใหญ่มาก แนะนำให้สั่งมากินหลายๆคนน่าจะกำลังพอดี

– Macademia Choco Cookies (฿95) คุ้กกี้ชิ้นใหญ่ ดูเผินๆ นึกว่าเป็นแบบนิ่มเลยสั่งมา แต่โดนหลอก มันเป็นแบบแข็งค่ะ55555 อันนี้แป้งไม่ค่อยมีรสชาติเท่าไหร่ ชอบตัวช็อคโกแลตตรงกลาง โดยรวมเฉยๆ คงไม่สั่งอีก

ร้านตกแต่งน่ารักมาก มีที่นั่งเยอะ น่าเข้า คิดว่าคงมากินอีก คราวหน้าจะมาลองแพนเค้กดู